3. การประกอบธุรกิจของแต่ละสายผลิตภัณฑ์

3.1. ลักษณะผลิตภัณฑ์หรือบริการ

บริษัท อินทรประกันภัย จำกัด (มหาชน) ประกอบธุรกิจหลักคือ รับประกันวินาศภัย
ซึ่งสามารถแบ่งประเภทการรับประกันออกเป็น 4 ประเภท ดังนี้

1. การประกันอัคคีภัย (Fire Insurance) คุ้มครองทรัพย์สินสิ่งปลูกสร้างสำหรับที่อยู่อาศัย
อันเนื่อง
มาจากไฟไหม้ ฟ้าผ่า ภัยระเบิดทุกชนิด ภัยยวดยาน ภัยอากาศยาน และภัยเนื่องจากน้ำ
สำหรับทรัพย์สินสิ่งปลูกสร้างที่ไม่ได้ไว้อยู่อาศัยจะคุ้มครองไฟไหม้ ฟ้าผ่า และภัยระเบิดเนื่องจากแก๊ส
เพื่อการอยู่อาศัย ผู้เอาประกันสามารถขยายความคุ้มครองโดยการซื้อภัยเพิ่ม เช่น ภัยลมพายุ
นัดหยุดงาน จลาจล ลูกเห็บ ไฟป่า สงคราม เป็นต้น

2. การประกันภัยทางทะเลและขนส่ง (Marine Cargo Insurance)
คุ้มครองความเสียหายที่เกิดขึ้นกับสินค้าที่ขนส่งทางบก ทางน้ำ และทางอากาศ
ทั้งสินค้าที่ขนส่งในประเทศ และสินค้าที่นำเข้าและส่งออกต่างประเทศ
ตลอดการเดินทางจนถึงจุดหมายปลายทาง

3. การประกันภัยรถยนต์ (Motor Insurance) แบ่งการประกันประเภทนี้ออกเป็น 2 ประเภท
คือ

- การประกันภัยรถยนต์ภาคบังคับ (Compulsory Insurance) เป็นการประกันภัยที่กฏหมาย
บังคับ เพื่อคุ้มครองบุคคลผู้ประสบภัยจากรถ

- การประกันภัยรถยนต์ภาคสมัครใจ (Voluntary Insurance) แยกการประกันประเภทนี้

  เป็น 3 ประเภทดังนี้

ประเภท 1 คุ้มครองความเสียหายของตัวรถประกันที่เกิดจากภัยทุกชนิด ยกเว้น
ภัยก่อการร้ายและคุ้มครองการบาดเจ็บ การสูญเสียชีวิต และความ

  เสียหายต่อทรัพย์สินของบุคคลภายนอก

ประเภท 2 คุ้มครองความเสียหายของตัวรถประกันซึ่งเกิดจากการโจรกรรมและ ไฟไหม้
คุ้มครองการบาดเจ็บ การสูญเสียชีวิตและความเสียหาย

  ต่อทรัพย์สินของบุคคลภายนอก

ประเภท 3 คุ้มครองการบาดเจ็บ การสูญเสียชีวิต และความเสียหายต่อทรัพย์สิน ของบุคคลภายนอก

4. การประกันภัยเบ็ดเตล็ด (Miscellauncous Insurance) คือการประกันภัยประเภทต่าง ๆ
นอกเหนือจาก 3 ประเภทที่ได้กล่าวมาแล้ว

การประกันภัยต่อ (Reinsurance)

ตามพระราชบัญญัติประกันวินาศภัย พ.ศ. 2535 กำหนดให้บริษัทประกันภัยวินาศภัย
รับเสี่ยงภัยไว้เองไม่เกิน 10% ของเงินกองทุน (Capital Fund)
ทำให้บริษัทประกันภัยต้องมีการกระจายภัยที่รับมาจากผู้เอาประกันภัยโดยตรงไปยังบริษัทประกันภัยอื่น
เรียกว่า เอาประกันภัยต่อ ในทางกลับกันบริษัทที่รับประกันภัยไว้จะเรียกว่า
รับประกันภัยต่อ ในส่วนของบริษัทได้ดำเนินธุรกิจทั้งการเอาประกันต่อและรับประกันต่อ
โดยรูปแบบของการ
ประกันภัยต่อจะทำเป็น 2 ประเภท ดังนี้

1. การประกันต่อเฉพาะราย (Facultative Reinsurance) เป็นการประกันต่อแบบเป็นราย ๆ
ซึ่งบริษัท
ประกันภัยอาจพิจารณารับหรือปฏิเสธ ตามนโยบายของแต่ละบริษัท

2. การประกันต่อตามสัญญา (Treaty Reinsurance) เป็นการประกันต่อที่มีการทำสัญญาล่วงหน้า
โดยจะกำหนดลักษณะของภัยต่าง ๆ ที่จะรับเข้าสัญญาได้

3.2. ตลาดและภาวะการแข่งขัน

นโยบายและลักษณะการตลาดของผลิตภัณฑ์หรือบริการ

1. กลยุทธ์การแข่งขัน

ในปี 2545 บริษัทยังคงเน้นการขายในการรักษาลูกค้าเดิมที่มีอยู่ และขยายฐานลูกค้าใหม่ ๆ
ให้มากยิ่งขึ้นทั้งในกรุงเทพ และสาขาต่างจังหวัด และโดยที่ธุรกิจประกันภัยยังมี
ความร้อนแรงในการแข่งขันทางด้าน
ราคา ซึ่งทางบริษัทมุ่งเน้นในการเพิ่มคุณภาพ โดยการพัฒนาบุคคลากรของบริษัท
เพื่อเพิ่มศักย์ภาพในการให้บริการ และมุ่งพัฒนาระบบงานด้านคอมพิวเตอร์
เพื่อรองรับงานที่จะขยายตัวเพิ่มขึ้น และเพื่อความรวดเร็วในด้านการรับ
ประกันภัย การจ่ายค่านายหน้า และการจ่ายค่าสินไหม และการพิจารณาสินไหมที่เที่ยงธรรม
เพื่อให้เกิดความประทับใจแก่ตัวแทนและลูกค้า

2. ลักษณะลูกค้า

ลูกค้าของบริษัทประกอบด้วยลูกค้ารายย่อย ซึ่งทำประกันอัคคีภัยสำหรับที่อยู่อาศัย ประกัน
รถยนต์ส่วนบุคคล ประกันอุบัติเหตุส่วนบุคคล เป็นต้น และยังรวมถึงภาคธุรกิจเอกชน
ซึ่งทำประกันอัคคีภัย ประกันการเสี่ยงภัยทุกชนิด (All Risk)
ประกันภัยขนส่งสินค้าภายในประเทศและระหว่างประเทศ และประกันการก่อสร้าง
ซึ่งลูกค้าจะกระจาย ไปในหลาย ๆ ภาคธุรกิจ เช่น โรงแรม ห้างสรรพสินค้า โรงงานอุตสาหกรรม
สหกรณ์ เป็นต้น

ร้อยละของยอดขายของลูกค้ารายใหญ่ 10 รายแรก

  -------------------------------------- ---------- ---------- ----------
  สัดส่วนลูกค้ารายใหญ่ 10 รายแรก              ปี 2545     ปี 2544     ปี 2543

                                         18.55%     20.14%     24.97%
  -------------------------------------- ---------- ---------- ----------

หมายเหตุ ในระยะ 3 ปีที่ผ่านมา บริษัทมียอดขายของลูกค้ารายใหญ่ 10 รายแรก ไม่ถึงร้อยละ 30

ของยอดขายทั้งสิ้น และไม่มีงานที่ซึ่งไม่ได้ส่งมอบ

  3. กลุ่มลูกค้าเป้าหมาย

  กลุ่มลูกค้าเป้าหมายของบริษัทประกอบด้วย 4 กลุ่ม ดังนี้ 1. กลุ่มลูกค้ารายย่อย
  ซึ่งเป็นบุคคลทั่วไปซึ่งต้องการทำประกันบ้านอยู่อาศัย รถยนต์ ส่วนบุคคล อุบัติเหตุส่วนบุคคล
  และอุบัติเหตุการเดินทาง

2. ลูกค้าสินเชื่อของธนาคาร จะเป็นธนาคารที่ไม่มีบริษัทประกันภัยเป็นของตัวเอง
หรือธนาคารที่มีนโยบายกระจายงานประกันภัยให้กับหลายบริษัทประกันภัย

  3. ลูกค้าเช่าซื้อรถยนต์ของบริษัทเงินทุน

  4. ลูกค้าภาคธุรกิจเอกชนทั่วไป ทั้งในเขตกรุงเทพมหานคร เขตปริมณฑล และ เขตต่างจังหวัด

  4. การจำหน่ายและช่องทางการจำหน่าย

ช่องทางการจำหน่ายของบริษัท แบ่งออกเป็น 4 ช่องทาง ดังนี้

  1. ขายผ่านตัวแทนและนายหน้าบุคคลธรรมดา ในปี 2545 บริษัทมีตัวแทนและนายหน้า
  บุคคลธรรมดา จำนวน 612 คน ซึ่งอยู่ทั้งในกรุงเทพและต่างจังหวัด ถือเป็นกลุ่มที่มีความสำคัญ

  ต่อการขยายงาน และให้คำแนะนำการทำประกันภัยที่เหมาะสมแก่ผู้เอาประกันภัย ผู้สมัครจะต้องมี

ใบอนุญาต และมีคุณสมบัติตามพระราชบัญญัติประกันวินาศภัย พ.ศ. 2535

2. ขายผ่านนายหน้านิติบุคคล บริษัทมีนายหน้านิติบุคคลในปี 2545 จำนวน 67 ราย โดย
บริษัทที่เป็นนายหน้าจะต้องมีใบอนุญาตประกอบธุรกิจนายหน้าประกันวินาศภัย ซึ่งออก
โดยกรมการประกันภัย กระทรวงพาณิชย์ บริษัทนายหน้าจะให้บริการแก่ผู้เอาประกันภัย ในด้าน

การเลือกประเภทการประกันภัย การเก็บเบี้ยประกันภัยและการเรียกร้องค่าสินไหมทดแทน

3. ขายผ่านสถาบันการเงิน ซึ่งจะเป็นลูกค้าสินเชื่อธนาคารและลูกค้าเช่าซื้อรถยนต์ของ

สถาบันการเงินบางแห่ง

4. ขายให้กับลูกค้าโดยตรง ซึ่งประกอบด้วยลูกค้ารายย่อย และลูกค้าภาคเอกชนทั่วไป

  สัดส่วนของเบี้ยประกันภัยรับแต่ละช่องทางการจำหน่าย สำหรับปี 2545 เป็นดังนี้

  ----------------------------------- --------- --------------------------
                                      จำนวน     สัดส่วนเบี้ยประกันภัยรับ

  ตัวแทนและนายหน้าบุคคลธรรมดา            612 คน    40%

  นายหน้านิติบุคคล                        67 ราย    20%

  สถาบันการเงิน                         -         4%

  ลูกค้าโดยตรง                          -         36%

                                                100%
  ----------------------------------- --------- --------------------------

5. ภาวะการแข่งขัน

  ส่วนแบ่งตลาดของบริษัทในปี 2545 จากตัวเลขเบื้องต้นของกองนโยบายและระบบสารสนเทศ

กรมการประกันภัย เป็นดังนี้

+------------------+------------------+----------------+--------------+
|                  | เบี้ยประกันภัยรับตรง  | เ              | ส่วนแบ่งตลาด   |
|                  |                  | บี้ยประกันภัยรับตรง |              |
|                  | ของทั้งประเทศ      |                |              |
|                  |                  | ของบริษัท        |              |
+------------------+------------------+----------------+--------------+
|                  |                  |                |              |
+------------------+------------------+----------------+--------------+
|                  | (พันบาท)          |                | (พันบาท)      |
+------------------+------------------+----------------+--------------+
| อัคคีภัย            | 8,433,818        | 29,416         | 0.35         |
+------------------+------------------+----------------+--------------+
| ภัยทางทะเลและขนส่ง | 2,419,158        | 22,065         | 0.91         |
+------------------+------------------+----------------+--------------+
| เบ็ดเตล็ด          | 16,791,942       | 31,279         | 0.19         |
+------------------+------------------+----------------+--------------+
| รถยนต์ - ภาคบังคับ  | 7,034,040        | 6,978          | 0.10         |
+------------------+------------------+----------------+--------------+
| - ภาคสมัครใจ      | 27,516,473       | 70,275         | 0.22         |
+------------------+------------------+----------------+--------------+
| ยอดรวม           | 62,195,431       | 160,013        | 0.26         |
+------------------+------------------+----------------+--------------+